Hű! Sok lesz ez egyszerre. :-)

1. A hibás elemek törlése: amiről tudom, vagy legalább valószínűsíthető, hogy "hibás", és javítani sem lehet, azt törlöm. Amit nem törlök, annál az a cél, hogy kevésbé legyen rossz. És más szerkesztők meg azt szeretik, ha minél több megmarad az objektum történetéből, azért morognak, ha törlöm. Mindenkinek nem tehetek a kedvére. Ennél többet konkrétumok híján nem tudok mondani.

2. Tó kétszer, szalamandra kétszer. Ha észreveszem a duplázást, törlöm is. Ezen a hétvégén konkrétan például több magaslessel is ez történt. De mivel ebben a két esetben nem láttam a másik objektumot, mert az a réteg nem volt bekapcsolva, nyilvánvalóan így maradnak, amíg egy szemfüles szerkesztő, mint pl. te ki nem hajítja a felesleget.

3. "Miért ne lehetne az a tavak neve?" Miért lenne? Ha megnézed, a történetüket, egy olyan szaktárs kreálta, aki láthatóan nem érti mi az a _név_ és hasraütésszerűen szereti kitöltögetni a name=* mezőt az objektum egyéb tulajdonságaival. (Ablakos élelmiszerbolt, Biciklis pihenő, Helyközi buszmegálló, Stég, Kazánház, Kunhalom, Lövészet, Kisvasúti emlékhely, Evezőspálya (félbehagyott), Fedett pihenők, Gémeskút  stb.) Ez alapján semmit nem vennék készpénznek, amit szerkesztett. Szóval nem kockáztatok sokat, ha ajánlok egy fogadást: nézzük végig a hétvégi szerkesztéseimet, és minden olyan objektumért, amit bizonyíthatóan elrontottam, ezer forintot kapsz. A többiért te fizetsz nekem darabonként tízet. Tartod? :-) Ha nem, azzal elismered, hogy minimum 100-szor jobbá tettem az adatbázist.

4. A konditerem. Momentán azt is kétlem, hogy egyáltalán létezik. Rá kellene kérdezni a szerkesztőjénél, hogy neki mi a bizonyítéka.
